31/10/2018 | Administración LocalMunicipal
A Laracha
Aprobación definitiva da modificación puntual n.º 6 do PXOM

Aprobación definitiva da modificación puntual nº 6 do Plan xeral de ordenación municipal do concello da Laracha (A Coruña) Mediante orde do 22 de xuño de 2018 da conselleira de Medio Ambiente e Ordenación do Territorio (DOG núm.155, do 14 de agosto de 2018), aprobouse definitivamente a modificación puntual núm.6 do Plan xeral de ordenación municipal da Laracha, para a recualificación de dúas parcelas dotacionais. Por resolución da Dirección Xeral de Ordenación do Territorio e Urbanismo do 19 de outubro de 2018 ordenouse a inscrición no Rexistro de Planeamento da modificación puntual núm.6 do Plan xeral de ordenación municipal da Laracha co núm. RPG 00062/2018. Conforme co disposto polos artigos 82 e 88.4 da Lei 2/2016, de 10 de febreiro, do Solo de Galicia e 70 da Lei 7/1985, do 2 de abril, reguladora das bases de réxime local, publícase a normativa e ordenanzas da modificación definitivamente aprobada. O que se fai público para a súa executividade, cumprindo así o disposto no artigo 82 da Lei 2/2016, de 10 de febreiro, do Solo de Galicia. A Laracha, 25 de outubro de 2018. O alcalde José Manuel López Varela NORMATIVA 4.1. XUSTIFICACIÓN DO INTERESE XERAL. O artigo 83, apartado 1, da Lei 2/2016 do solo de Galicia establece que calquera modificación do planeamento urbanístico deberá fundamentarse en razóns de interese público debidamente xustificadas. A presente modificación puntual susténtase na necesidade de incorporar á ordenación urbanística xeral o cambio de titularidade da parcela dotacional e mesmo na oportunidade de ordenar o conxunto das dúas parcelas dotacionais baixo unha única cualificación de sistema xeral de equipamento público para uso cultural e administrativo.4.2. SUPOSTO DE MODIFICACIÓN. A alteración proposta do Plan Xeral de Ordenación Municipal da Laracha preséntase como Modificación de Planeamento, e non como Revisión, en tanto que:  Non implica a adopción de novos criterios respecto da estrutura xeral e orgánica do territorio ou da clasificación do solo.  Non implica a adopción dun novo modelo territorial. De acordo co disposto nos apartados 3 e 4 do artigo 83 da Lei 2/2016 do solo de Galicia, a alteración de planeamento que se propón encaixa no suposto de Modificación do Planeamento, aínda que implique cambios na cualificación do solo. En síntese, os cambios introducidos consistirán en establecer unha cualificación integrada ao conxunto das dúas parcelas dotacionais consonte á de sistema xeral de equipamento público de uso cultural e administrativo.5.–PROPOSTA DE ORDENACIÓN E DOCUMENTACIÓN MODIFICADA. A modificación puntual afecta á cualificación das parcelas dotacionais do seguinte xeito:  Parcela 1: cambia á cualificación cara a sistema xeral de equipamento de titularidade e uso público de uso cultural e administrativo. O aproveitamento lucrativo que tiña a dotación privada pasa a ser aproveitamento non lucrativo. O aproveitamento global da área de reparto redúcese en 420 m2 edificables.  Parcela 2: mantén a súa cualificación de sistema xeral de equipamento de uso e titularidade público, mais, cambia o seu uso cara a uso cultural e administrativo. En relación á documentación, modifícanse os seguintes documentos gráficos e normativos:  Ficha da área de reparto AR-C1: actualízase consonte aos cambios de cualificación das dotacións e consonte á redución do aproveitamento lucrativo. Mesmo exprésanse os documentos de desenvolvemento aprobados ata a data, con indicación da determinación que a presente modificación modifica á súa vez ao Estudo de Detalle aprobado.  Ficha do Catálogo de Accións: actualízase consonte aos cambios de cualificación das dotacións.  Planos de ordenación do Plan Xeral: modifícanse os planos de ordenación da Estrutura Xeral e Orgánica do Territorio, folla con código L-O-01, a escala 1/5.000, e planos de ordenación do solo urbano de Caión, con código U-O-C1, a escala 1/2.000 e con código U-O-C3, a escala 1/1.000.6.–CUMPRIMENTO DOS PLANS SECTORIAIS E TERRITORIAIS CONCURRENTES. Directrices de Ordenación do Territorio Considerase que a modificación puntual que se presenta non interfire negativamente coas determinacións das DOT, as cales avogan polo reforzo das estruturas urbanas mediante a implantación de dotacións públicas e a prestación de servizos. A vila de Caión está considerado Núcleo de Identidade do Litoral. Plan de Ordenación do Litoral O ámbito da modificación puntual está incluído no ámbito ordenado polo Plan de Ordenación do Litoral. Porén, ao tratarse dun ámbito de solo urbano con proxecto de equidistribución aprobado con anterioridade á aprobación do POL, este non resulta de aplicación. Outros plans sectoriais concorrentes Os seguintes plans sectoriais foron analizados a fin de detectar posibles interferencias entre as súas disposicións e a planificación proposta, mais dado o escaso alcance da modificación que se introduce e tratándose dun ámbito pertencente a solo urbano, non se atopan afeccións en ditos instrumentos de planeamento. Plan sectorial de ordenación de áreas empresariais de Galicia Plan de mobilidade e ordenación viaria estratéxica 2010-2015 (Plan Move) Plan hidrolóxico Galicia-costa Plan sectorial hidroeléctrico das concas hidrográficas de Galicia-Costa LAT 220 kV Mesón-Vimianzo PS de distribución de gas natural Eixe Bergantiños Parque empresarial da Laracha Plan sectorial eólico Parque eólico Pedrarrubia Parque eólico Monteagudo Plan de xestión de residuos urbanos de Galicia (2010-2020) Plan de saneamento de Galicia (2010-2015) Plan Auga (2010-2025) Plan territorial de emerxencia de Galicia 2009 Plan sectorial de implantación e desenvolvemento das infraestruturas da Xunta de Galicia xestionadas por RETEGAL 7.–DOCUMENTACIÓN GRÁFICA. Documentación gráfica informativa. Planos de información do planeamento vixente Plano de Información I-01: “Plano de Ordenación da ESTRUTURA XERAL E ORGÁNICA DO TERRITORIO L-O-01. Escala 1/5.000”. Plano de Información I-02: “Plano de Ordenación de CAIÓN. ZONIFICACIÓN U-O-C1. Escala 1/2.000”. Plano de Información I-03: “Plano de Ordenación: CAIÓN. ZONIFICACIÓN U-O-C3. Escala 1/1.000”. Ámbito da modificación puntual Plano de Información I-04: “Ámbito da modificación”. Sobre a cartografía do núcleo urbano da Laracha. Escala 1/2.000 Documentación gráfica modificada. Planos de ordenación Plano de Ordenación L-O-01: ESTRUTURA XERAL E ORGÁNICA DO TERRITORIO. Escala 1/5.000 Plano de Ordenación U-O-C1: CAIÓN. ZONIFICACIÓN. Escala 1/2.000 Plano de Ordenación U-O-C3: CAIÓN. ZONIFICACIÓN. Escala 1/1.000 ANEXO: FICHAS DA ÁREA AR-C1 E DA ACCIÓN SXE-3